Ձկնորսի կնոջ երազը

«Ձկնորսի կնոջ երազը» (, «տակո տո ամա», բառացի՝ «Ութոտնուկ(ներ) և ամա», հանդիպում է նաև «Ջրասուզակուհին և ութոտնուկը», «Ջրասուզակուհին և երկու ութոտնուկները» և այլ անուններով), ճապոնացի նկարիչ Կացուշիքա Հոքուսայի ուկիյո-է ոճով փայտափորագրությունը՝ ստեղծված 1814 թվականին։

Նկարագրություն 
Պառկած մերկ կնոջը խոշոր ութոտնուկը կունիլինգուս է անում, իսկ շոշափուկներից մեկը գրգգռում է ծլիկը։ Երկրորդ ութոտնուկը, որն ավելի փոքր չափսեր ունեի, հպված է կնոջ բերանին, իսկ շոշափուկներից մեկով շոյում է նրա ձախ պտուկը։ Հետին պլանի գրությունից պարզ է դառնում, որ բոլոր երեքն էլ փոխադարձ հաճույք են ստանում։

Պատմություն 
Առաջին անգամ այս փայտափորագրությունը ի հայտ է եկել 1814 թվականին Կացուշիքա Հոքուսայի «Երիտասարդ սոճիներ» եռահատոր սյունգայում։ Բնօրինակում նկարազարդումը որևէ կերպ չի անվանվել, այդ իսկ պատճառով ուսումնասիրողներ դրան տարբեր կերպ են անվանել՝ «Ջրասուզակուհին և ութոտնուկը» (, Ռիչարդ Դուգլաս Լեյն), «Մարգարտի ջրասուզակուհին և երկու ութոտնուկները» (, Մեթի Ֆորեր), «Ջրասուզակուհին և երկու ութոտնուկները» (, Դանիել ՏալերիկոД)։

Մեկնաբանություն 
Քանի որ փորագրության մեկնաբանող տեքստում գրված է, որ մեծ ութոտնուկը պատրաստվում է աղջկան տանել իր ստորջրյա Ռյուգու-ձյո պալատը, ուսումնասիրող Դանիել Տալերիկոն ենթադրել է, որ նկարում պատկերված է արքայադուստր Տամատորին, որը համաձայն լեգենդի եղել է Ֆուձիվարանո Ֆուհիտոյի կինը և օգնել է նրան մարգարիտներ որոնելիս, որոնք գողացել էր վիշապ-աստված Ռյուձինը։ Տալերիկոն նաև մերժել է իր նախորդների՝ Էդմոն դե Գոնկուրի և Ջեք Հիլյեի ենթադրությունը, որ նկարում պատկերված է բռնաբարության տեսարան։ Տալերիկոյին պաշտպանել են հետազոտողներ Քրիս Ուլենբեկը և Մարգարիտա Վինկելը. «Այս փորագրությունը ապացույցն է այն բանի, թե ինչպես պատկերի մեր ընկալման մեջ կարող է արտացոլվել կոնտեքստի և բառերը հասկանալու բացակայությունը»։

Ազդեցություն 
«Ձկնորսի կնոջ երազը» տենտակլի ժաների ամենաառաջին օրինակներից մեկն է, որը բավականին տարածվել է Ճապոնիայում 20-րդ դարի վերջից։

«Ձկնորսի կնոջ երազին» սյուժեով նման նկարներ կան տարբեր հայտնի նկարիչների մոտ՝ Ֆելիսիեն Ռոպսի, Օգյուստ Ռոդենի, Ֆեռնան Կնոպֆի և նույնիսկ Պաբլո Պիկասոյի, որը 1903 թվականին ստեղծել է նկարի իր տարբերակը։ Ե՛վ Հոքուսայի, և՛ Պիկասոյի աշխատանքները ցուցահանդեսներում ցուցադրվել են իրար կողքի, որպեսզի դիտողը կարողանա տեսնել 19-րդ դարի նկարիչների ազդեցությունը Պիկասոյի աշխատանքների վրա։

2002 թվականին թողարկվել է «Արքայական արյուն» հենտայը, որտեղ առկա է սեռական հարաբերություն ութոտնուկի հետ և ուղղակիորեն ցուցադրվում է «Ձկնորսի կնոջ երազը» նկարը։

2003 թվականին «Ձկնորսի կնոջ երազը» նկարի իր տարբերակն է ստեղծել ավստրալիացի նկարիչ Դևիդ Լեյթին, որը նկարը ներկայացրել է Մելբուռնում ցուցադրության ժամանակ, որտեղ այն առաջ է բերել բողոքների և գանգատների պոռթկման, այն աստիճան, որ սպառնացել են պայթեցնել պատկերասրահը։ Ոստիկանությունը հետաքննություն է անցկացրել և ճանաչել, որ տվյալ նկարը որևէ օրենք չի խախտում։

2008 թվականին Red Monkey Company ընկերությունը 60 զույգ ջինս է արտադրել «Ձկնորսի կնոջ երազը» պատկերով։

Ծանոթագրություններ

Արտաքին հղումներ 
 Famous Shunga Masterpiece — Diving Girl With Octopus  на сайте akantiek.nl
 The Mad Men Art of Japan in Bertram Cooper’s Office  на сайте auctionexclusive.com'', 7 апреля 2013

1814 նկարներ
Կենդանիներն արվեստում
Մերկ կանանց պատկերով նկարներ
Ճապոնիայի կերպարվեստ